शिवगंज में आज दो घंटे स्वामी सदानंद महाराज का होगा सत्संग
रांची | श्रीकृष्णप्रणामी सेवाधाम ट्रस्ट के संस्थापक संत श्रीश्री स्वामी सदानंद महाराज 7 मार्च को रांची आएंगे। उनके शिष्य रविकांत भी साथ होंगे। वह सड़क मार्ग से अपराह्न 4 बजे रांची पहुंचेंगे। हरमू रोड शिवगंज में विद्या देवी अग्रवाल के निवास पर सत्संग भवन में चंदन-वंदन होगा। राजू अग्रवाल ने बताया कि शाम 5 से 7 बजे तक सत्संग होगा। रांची में अपने शिष्यों को आर्शीर्वाद देकर सड़क मार्ग से पटना के लिए रवाना होंगे। संत शिरोमणि स्वामी सदानंद महाराज के सानिध्य में मंगलवार को श्री कृष्ण प्रणामी सेवा समिति की ओर से होली मिलन महोत्सव होगा। शिवगंज में विद्या देवी अग्रवाल के आवास पर सत्संग भवन में भजन, सत्संग, प्रवचन और फाग उत्सव होगा। शाम 5 से रात 8 बजे तक कार्यक्रम होगा। उत्सव की तैयारी में श्री कृष्ण प्रणामी सेवा समिति के संरक्षक जगदीश प्रसाद छावनिका, अध्यक्ष डूंगरमल अग्रवाल और राजू अग्रवाल जुटे हैं।
hin_Deva hin_Deva